Vir ons skerm-prente soek ek liefs 'n Suid-Afrikaanse tema (dis nie altyd moontlik nie), want ons het immers so 'n wonderlike natuurskoon. Ek het hierdie mooi prent gekry uit Kirstenbosch Botaniese tuin, met sy bosse pers veldblomme, waarop ek toe ons tooisels gesit het. Ek het nou ook sommer besluit om weer 'n bietjie Kirstenbosch toe te gaan - was as kind laas daar en is al oor die 50, kan jy glo - dis pragtig daar teen die berg aan, daar is die mooiste paadjies en mens kan ook 'n lekker piekniek maak! As ek nie keer nie, dink ek sommer nou ook aan alles wat in daardie piekniekmandjie moet kom... :-)